লাহোরে জনসাধারণের খুলে দেওয়া হল শহিদ ভগত সিংয়ের মিউজিয়াম

পাকিস্তান: পাকিস্তানের লাহোরে জন সাধারণের জন্য খুলে দেওয়া হল শহিদ ভগত সিংয়ের মিউজিয়াম। এই মিউজিয়ামটি লাহোরের ঐতিহাসিক পুঞ্চ হাউজে। সেখানে রয়েছে বিপ্লবীর জীবনের বিভিন্ন স্মৃতি। শহিদ ভগত সিংয়ের লেখা চিঠি, ব্যবহৃত বিভিন্ন জিনিসপত্র এবার যাতে সবাই দেখতে পায় তার ব্যবস্থা করল পাকিস্তানের পঞ্জাব সরকার।

সোমবার লাহোরের ঐতিহাসিক পুঞ্চ হাউসে ভগত সিং গ্যালারিটির উদ্বোধন করেন পঞ্জাব প্রদেশের মুখ্যসচিব জাহিদ আখতার জামান ৷ ওই গ্যালারিতে সংগৃহীত রয়েছে ভগত সিংয়ের লেখা চিঠি, সংবাদপত্র, বিচার প্রক্রিয়া, বিস্তারিত নথিপত্র তার জীবন সংক্রান্ত নানা জিনিস।

আরও পড়ুন:মহিলাদের না নিয়ে স্টপেজ ছেড়ে যেতে পারবে না বাস, প্রয়োজনে সাসপেন্ড: অতিশী

মুখ্যসচিব জাহিদ আখতার জামান জানিয়েছেন, পর্যটকদের জন্য এই গ্যালারি খুলে দেওয়া হল ৷ পঞ্জাব সরকারের শিল্প ও বাণিজ্য দফতর এবং পর্যটন দফতরের মধ্যে একটি চুক্তি করে এই গ্যালারি খোলা হয়েছে ৷  শহিদ ভগত সিংয়ের জীবদ্দশায় পুঞ্চ হাউজ যেমন ছিল, সংস্কার করে ঠিক সেরকমটিই করা হয়েছে ৷ এই গ্যালারিতে স্বাধীনতা সংগ্রামীর ব্রিটিশ বিরোধী লড়াইয়ের পুরো বিষয়টি তুলে ধরা হয়েছে। সর্বসাধারণের জন্য খুলে দেওয়া হল। সেই সময়কার ইতিহাস সম্পর্কে মানুষ জানতে পারবে।

উল্লেখ্য,১৯৩১ সালের ২৩ মার্চ ব্রিটিশরা ভগত সিংকে ফাঁসি দেয়। ভগত সিং-এর পাশাপাশি সুখদেব ও রাজগুরুও মৃত্যুকে বরণ করে নিয়েছিলেন।

দেখুন অন্য খবর-